
REFERAT

pentru avizarea Planului Urbanistic de Detaliu „Constructie imobil locuinte colective D+P+2E+M” Str. Moise Dobosan nr. 5, Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U22007-001725/26.03.2007 si completata cu nr. U22007 – 002615, prin care se solicită avizarea din punct de vedere urbanistic a Planului Urbanistic de Detaliu  „ Constructie imobil locuinte colective D+P+2E+M” – Str. Moise Dobosan nr. 5, Timişoara
Având în vedere cerinţele Certificatului de Urbanism nr. 3799 din 07.07.2006.

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu  „ Constructie imobil locuinte colective D+P+2E+M” Str. Moise Dobosan nr. 5, Timişoara.
Documentaţia este iniţiată de beneficiarii S.C. PRIME PROPRIETATI S.R.L. şi elaborată de S.C. ARHISTYLE S.R.L. Timişoara, proiect nr. 01/2007.

Terenul propus pentru construire este situat în intravilanul municipiului Timişoara, în PARTEA NORD – VESTICA A ORASULUI, IN CARTIERUL Mehala II, in vecinatatea zonei Mircea cel Batran, pe strada Moise Dobosan. Conform PUG aprobat prin HCL 157/2002, amplasamentul studiat se gaseste in UTR 11 – subzona LMa – subzona rezidentiala cu cladiri in regim P, P+1E, P+2E destinata locuirii si  functiunilor complementare.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Terenul, în suprafaţă totală de 975 mp, aflat în proprietatea lui S.C. PRIME PROPRIETATI S.R.L. IASI este identificat prin C.F. nr. 38669 / Timişoara, nr. cadastral 21088 având o suprafaţă de 137 mp, nr. cadastral 21089 având o suprafaţă de 260 mp si nr. cadastral 21090 având o suprafaţă de 578 mp. Terenul este accesibil pietonal şi auto de pe latura sa nordica de pe strada Moise Dobosan in apropierea intersectiei cu strada Macilor.

Documentaţia are drept obiectiv realizarea unui imobil locuinte colective in regim de inaltime D+P+2E+M. In interior se vor organiza circa 18 apartamente. In interiorul parcelei se vor organiza spatii verzi si locuri de joaca pentru copii si o platforma pentru depozitarea recipientelor de colectare a deseurilor menajere.
Accesele pietonal şi auto, se realizeaza dinspre latura nordica de pe strada Moise Dobosan. Accesul auto pentru parcajele din incinta parcelei se intr-un singur sens de parcurgere pe langa cladirea propusa, in partea vestica a acesteia. Numarul locurilor de parcare propuse pentru amenajare este de 22 din care 18 locuri (1loc/apartament) in garajul subteran comun, doua locuri in incinta cu acces direct din strada si doua locuri de parcare pe domeniul public. Accesele pietonale se vor realiza pe fatadele nordica, vestica si estica.
           Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G.
            P.O.T maxim propus = 50%

            C.U.T maxim propus = 2.6

            SPATII VERZI = 32%

            Se vor respecta condiţiile impuse prin avizele eliberate de deţinătorii de reţele şi utilităţi publice.
Sunt prevăzute branşamente la reţelele edilitare existente în zonă, pentru a deservi obiectivele propuse. Branşarea investiţiei la utilităţile din zonă se va face pe cheltuiala beneficiarului documentaţiei.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu  „ Constructie imobil locuinte colective D+P+2E+M” Str. Moise Dobosan nr. 5, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

